Miihkali Teppo

Matias Miihkali Teppohttps://www.hockey.no/live/Player?teamid=678819&playerid=9852419 (s. 28. joulukuuta 1992 Helsinki) on suomalainen jääkiekkopuolustaja. Hän on kuvaillut itseään puolustavaksi puolustajaksi, joka pystyy myös liikuttamaan kiekkoa jalalla sekä maininnut erikoisvahvuudekseen alivoimapelaamisen.

 Ura 
 Seuraura 
Teppo on Helsingin IFK:n kasvatti. Hän aloitti jääkiekkoilun kuusivuotiaana. Teppo voitti B-nuorten Suomenmestaruuden vuosina 2009 ja 2010 sekä A-nuorten SM-hopeaa vuonna 2010. Kaudella 2010–2011 hän debytoi miesten peleissä pelaamalla neljä Mestis-ottelua alle 20-vuotiaiden maajoukkueessa tehopistein 1+1=2.

Kaudeksi 2011–2012 Teppo teki yksivuotisen SM-liigasopimuksen HIFK:n kanssa. Hän siirtyi syyskuussa 2011 lainalle Mestis-joukkue Kiekko-Vantaaseen, jossa Teppo pelasi lopulta suurimman osan runkosarjastaan tehtyään 23 ottelussa tehot 3+7=10. Kevätkautensa hän pelasi lähinnä HIFK:n A-nuorissa. Teppo jakoi kuudella syötöllään kevään 2012 pudotuspelien puolustajien syöttöpörssin voiton joukkuetovereidensa Julius Nyqvistin ja Christian Silfverin kanssa. Hän voitti kauden päätteeksi A-nuorten Suomenmestaruuden.

Kaudeksi 2012–2013 HIFK lainasi Tepon Mestis-joukkue KooKoohon. Hänen aloitti Mestis-kautensa kehnosti, mutta kuului kevätkaudella kuitenkin joukkueensa parhaimmistoon ja voitti kauden päätteeksi Mestis-hopeaa. Teppo palasi kaudeksi 2013–2014 vuoden mittaisella jatkosopimuksella HIFK:n vahvuuteen. Hän teki liigadebyyttinsä kauden toisessa ottelussa 15. syyskuuta 2013 paikallisvastustaja Jokereita vastaan. Tepolle avautui paikka HIFK:n kokoonpanosta, kun Braden Birch ja Mikko Kurvinen joutuivat sivuun loukkaantumisten vuoksi. Hänet merkittiin joukkueensa kolmospuolustajapariin Toni Söderholmin viereen. Yhteensä Tepon tulokaskausi toi 22 runkosarja- ja kolmessa playoff-ottelussa kolme syöttöpistettä. Hän pelasi kauden aikana myös neljä ottelua lainalla Mestis-joukkue HC Keski-Uudessamaassa. Helmikuussa 2014 Teppo teki vuoden mittaisen jatkosopimuksen HIFK:n kanssa.

Ensimmäisellä täydellä SM-liigakaudellaan 2014–2015 Teppo teki 51 runkosarja- ja neljässä playoff-ottelussa tehot 1+11=12. Hän teki liigauransa avausmaalin 28. lokakuuta 2014 vieraissa Porin Ässiä vastaan. Kauden 2015–2016 päätteeksi Teppo voitti SM-hopeaa. Toukokuussa 2016 hän teki kaksivuotisen jatkosopimuksen HIFK:n kanssa. Kaudella 2016–2017 Teppo jäi HIFK:ssa pieneen rooliin ja pelasi vain 38 runkosarja- ja yhden playoff-ottelun. Kaudella 2017–2018 hän pelasi HIFK:n ohella myös yhden SM-liigaottelun lainalla aiemmassa seurassaan KooKoossa joulukuussa 2017, kun Teppo paikkasi Jake Newtonin poissaoloa. Hän voitti HIFK:ssa kauden päätteeksi SM-pronssia. 

Kaudeksi 2018–2019 Teppo siirtyi vuoden mittaisella sopimuksella Pelicansiin. Tammikuussa 2019 hän teki seuran kanssa vuoden mittaisen jatkosopimuksen. Kesken kauden 2019–2020, helmikuussa 2020 Teppo siirtyi loppukauden kattavalla sopimuksella Oulun Kärppiin. Maaliskuussa hän teki joukkueen kanssa kaksivuotisen jatkosopimuksen.

Tepon kausi 2020–2021 jäi rikkonaiseksi loukkaantumisten vuoksi ja hän pelasi vain 33 runkosarja- ja yhden playoff-ottelun. Hänelle tuomittiin myös SM-liigakauden ensimmäinen pelikielto. 6. marraskuuta 2020 Saimaan Palloa vastaan pelatussa ottelussa Tepolle tuomittiin 5+20-minuutin ottelurangaistus estämisestä, kun hän osui olkapäällään Ville Petmania päähän sillä seurauksella, että Petman loukkaantui. Teppo asetettiin kahden ottelun mittaiseen pelikieltoon. Myös kaudella 2021–2022 hän kärsi loukkaantumisista ja pelasi alkukaudella vain 20 ottelua, kunnes helmikuussa 2022 Kärpät lainasi Tepon loppukaudeksi Hämeenlinnan Pallokerhoon. Joukkuetta valmentaa hänelle HIFK:sta tuttu Jarno Pikkarainen.

Kaudeksi 2022–2023 Teppo siirtyi vuoden mittaisella sopimuksella Norjan Fjordkraft-ligaenin Sparta Sarpsborgiin. Tammikuussa 2022 hän teki seuran kanssa kaksivuotisen jatkosopimuksen.

 Maajoukkueura 

Teppo voitti alle 18-vuotiaiden MM-pronssia vuonna 2010. Yhteensä hän on pelannut 12 nuorten ja 15 poikien maaottelua.

 Tilastot 
 2009–2010  HIFK  A-SM  28  1  2  3  50  2  0  0  0  0  U18  6  1  1  2  4 2010–2011  HIFK  A-SM  28  4  10  14  12  2  0  1  1  2   Suomi U20  Mestis  4  1  1  2  2  –  –  –  –  – 2011–2012  HIFK  A-SM  20  1  11  12  12  10  1  6  7  6   Kiekko-Vantaa  Mestis  23  3  7  10  4  –  –  –  –  – 2012–2013  KooKoo  Mestis  29  1  7  8  57  11  1  6  7  4 2013–2014  HIFK  SM-liiga  22  0  3  3  8  2  0  0  0  0   HCK  Mestis  4  1  2  3  0  –  –  –  –  – 2014–2015  HIFK  SM-liiga  51  1  11  12  57  4  0  0  0  2 2015–2016  HIFK  SM-liiga  46  0  8  8  10  9  0  1  1  0 2016–2017  HIFK  SM-liiga  38  1  5  6  10  1  0  0  0  0 2017–2018  HIFK  SM-liiga  36  3  7  10  12  10  0  0  0  0   KooKoo  SM-liiga  1  0  0  0  0  –  –  –  –  – 2018–2019  Pelicans  SM-liiga  43  2  8  10  10  5  0  0  0  2 2019–2020  Pelicans  SM-liiga  44  2  5  7  16  –  –  –  –  –   Kärpät  SM-liiga  14  2  3  5  4  –  –  –  –  – 2020–2021  Kärpät  SM-liiga  33  3  0  3  35  1  0  0  0  0 2021–2022  Kärpät  SM-liiga  20  0  2  2  14  –  –  –  –  –   HPK  SM-liiga  3  1  0  1  4  –  –  –  –  – 2022–2023  Sparta Sarpsborg  Norja  30  3  5  8  10  6  0  0  0  2 2023–2024  Sparta Sarpsborg  Norja  38  2  11  13  22  5  0  1  1  0 2024–2025  Sparta Sarpsborg  Norja  34  1  9  10  39  6  0  1  1  0 9 kautta  yhteensä  SM-liiga  351  15  52  67  180  32  0  1  1  6 4 kautta  yhteensä  Mestis  60  6  17  23  63  11  1  6  7  4 3 kautta  yhteensä  Norja  102  6  25  31  71  17  0  2  2  2

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1992 syntyneet
Luokka:Elävät henkilöt